C 472/30
FI
Euroopan unionin virallinen lehti
12.12.2022
Ennakkoratkaisupyyntö, jonka Tribunal Superior de Justicia de las Islas Baleares (Espanja) on esittänyt 7.9.2022 – J.L.O.G. ja J.J.O.P. v. Resorts Mallorca Hotels International, S. L. (Asia C-589/22) (2022/C 472/33) Oikeudenkäyntikieli: espanja Ennakkoratkaisua pyytänyt tuomioistuin Tribunal Superior de Justicia de las Islas Baleares
Pääasian asianosaiset Valittajat: J.L.O.G. ja J.J.O.P. Vastapuoli: Resorts Mallorca Hotels International SL
Ennakkoratkaisukysymykset 1) Onko työntekijöiden joukkovähentämistä koskevan jäsenvaltioiden lainsäädännön lähentämisestä 20.7.1998 annetun neuvoston direktiivin 98/59/EY (1) 2 artiklaa tulkittava unionin tuomioistuimen 10.9.2009 antamaan tuomioon (C-44/08 (2), EU:C:2009:533) perustuvan unionin tuomioistuimen oikeuskäytännön perusteella siten, että direktiivin tehokkaan vaikutuksen muodostavat neuvottelu- ja ilmoittamisvelvollisuudet syntyvät siitä lähtien, kun yritys suunnittelee uudelleenjärjestelyn yhteydessä työsopimusten irtisanomisia, jotka voivat lukumäärältään ylittää työntekijöiden joukkovähentämiselle asetetun rajan, riippumatta siitä, että irtisanomisten tai niihin rinnastettavien työsopimusten päättymisten lukumäärä ei lopulta saavuta tätä rajaa, koska tätä määrää on saatu pienennettyä yrityksen toimenpiteillä, jotka on toteutettu neuvottelematta ensin työntekijöiden edustajien kanssa?
2) Onko työntekijöiden joukkovähentämistä koskevan jäsenvaltioiden lainsäädännön lähentämisestä 20.7.1998 annetun neuvoston direktiivin 98/59/EY 1 artiklan 1 kohdan viimeisen alakohdan, jonka mukaan ”laskettaessa 1 kohdan a alakohdassa tarkoitettua vähennysten lukumäärää, vähentämiseen rinnastetaan sellainen työsopimuksen päättyminen, joka tapahtuu työnantajan aloitteesta yhdestä tai useammasta syystä, ja joka ei liity yksittäisiin työntekijöihin, jos vähentämiset koskevat vähintään viittä työntekijää”, katsottava käsittävän kriisitilanteessa, jossa henkilöstön määrän vähentäminen, irtisanomiset mukaan lukien, on ennakoitavissa, yrityksen ehdottamat työntekijöiden irtisanoutumiset, joita nämä työntekijät eivät ole halunneet mutta joihin he ovat suostuneet saatuaan sitovan tarjouksen päästä välittömästi toisen yrityksen palvelukseen, kun juuri työnantaja on järjestänyt tämän toisen yrityksen kanssa mahdollisuuden, että sen työntekijät haastatellaan mahdollista palvelukseen ottamista varten?
(1) (2)
EUVL L 225, s. 16.
Tuomio 10.9.2009, Akavan Erityisalojen Keskusliitto AEK ym.
(C-44/08, EU:C:2009:533)
Ennakkoratkaisupyyntö, jonka College van Beroep voor het bedrijfsleven (Alankomaat) on esittänyt 12.9.2022 – L. VOF v.
Minister van Landbouw, Natuur en Voedselkwaliteit (Asia C-591/22) (2022/C 472/34) Oikeudenkäyntikieli: hollanti Ennakkoratkaisua pyytänyt tuomioistuin College van Beroep voor het bedrijfsleven
Pääasian asianosaiset Valittaja: L. VOF Vastapuoli: Minister van Landbouw, Natuur en Voedselkwaliteit